Държавен вестник, бр. 91, 2021 г., стр. 9

БРОЙ  91	
Д Ъ Р Ж А В Е Н  В Е С Т Н И К 	
СТР.  9  
2. търговски марки, използвани в страната 
(когато е приложимо);
3. адрес за кореспонденция, включващ 
пощенски код, населено място, име и номер 
на улица/булевард и интернет адрес;
4. лице за контакт, включително телефон, 
факс и електронна поща;
5. вид на продуктите, които пуска на па-
зара/продава на крайните клиенти;
6. когато е приложимо – начин на из-
пълнение на задълженията – индивидуално 
или чрез колективна система, включително 
наименованието на организацията по опол-
зотворяване, в която членува;
7. декларация, удостоверяваща верността 
на предоставената информация;
8. дата на заявлението за регистрация.
Чл. 32. Изпълнителният директор на ИАОС 
предоставя на заявителя регистрационен номер 
в срок до 10 дни от подаването на информа-
цията по чл. 31, ал. 2.
Чл. 33. (1) При промяна в данните по чл. 31, 
ал. 2 в едномесечен срок от настъпването на 
промяната лицата по чл. 31, ал. 1 подават по 
електронен път заявление до изпълнителния 
директор на ИАОС за вписване на промяната. 
(2) Когато лицата по чл. 31, ал. 1 престанат 
да извършват дейност, в едномесечен срок 
подават заявление по електронен път до из-
пълнителния директор на ИАОС за заличаване 
от регистъра по чл. 45, ал. 1, т. 13 от ЗУО.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Бизнес оператори“ са лицата по смисъла 
на чл. 9 от Закона за храните, които произвеж-
дат, преработват и/или дистрибутират храна.
2. „Биоразградима пластмаса“ е пластмаса, 
която може да претърпи физическо и биоло-
гично разлагане, така че като краен резултат 
да се разложи до въглероден диоксид (CO2), 
биомаса и вода, и която, в съответствие с 
европейските стандарти за опаковките, под-
лежи на рециклиране чрез компостиране и 
анаеробно разграждане.
3. „Мономер“ е вещество, което може да 
образува ковалентни връзки с поредица по-
добни или различни молекули при условията 
на съответната полимеризационна реакция, 
използвана за конкретния процес.
4. „Мономерна единица“ е реагиралата 
форма на мономерно вещество в полимер.
5. „Оксо-разградима пластмаса“ са пласт-
масови материали, съдържащи добавки, 
които при окисляване водят до разпадане на 
пластмасовия материал на микрофрагменти 
или до химично разграждане.
6. „Опаковка“ са всички продукти, нап­
равени от материал от всякакво естество, 
използвани, за да се поставят в тях, съхраня-
ват, пренасят, доставят и представят стоки, 
от сурови материали до обработени стоки, от 
производителя до ползвателя или потребителя. 
Артикули, които „не се връщат“ и се използват 
за същите цели, също се считат за опаковки.
„Опаковката“ включва само:
а) търговска опаковка или първична опа-
ковка, т.е. опаковка, замислена като единица 
стока за продажба на крайния потребител на 
мястото на покупката;
б) групова опаковка или вторична опа-
ковка, т.е. опаковка, замислена за група от 
определен брой единици стока на мястото на 
продажбата, независимо дали ще се продава 
по този начин на крайния ползвател или 
потребител, или служи само за попълване 
на рафтовете на мястото на продажба; тя се 
отстранява от продукта, без да се отразява 
на качествата му; 
в) транспортна опаковка или третична опа-
ковка, т.е. опаковка, замислена за улесняване 
на пренасянето и транспорта на брой артикули 
или групови опаковки, за да се предотврати 
физическото манипулиране с тях или повре-
дите при транспортирането; транспортните 
опаковки не включват контейнери за шосеен, 
железопътен превоз, превоз по море и въздух.
7. „Отпадък от риболовно съоръжение“ е 
всяко риболовно съоръжение, от което при-
тежателят се освобождава или възнамерява 
да се освободи, или е длъжен да се освободи, 
включително всички отделни компоненти, 
вещества или материали, които са били част 
от такова риболовно съоръжение или са били 
прикрепени към него в момента на изхвър-
лянето му, включително когато то е било 
изоставено или изгубено.
8. „Отпадък“ e всяко вещество или предмет, 
от което/който притежателят се освобождава 
или възнамерява да се освободи, или е длъжен 
да се освободи.
9. „Пластмаса“ е материал, състоящ се 
от полимер, към който може да са добавени 
адитиви или други вещества и който може 
да функционира като основен структурен 
компонент на крайни продукти, с изключение 
на естествените полимери, които не са били 
химически модифицирани.
10. „Пластмасов продукт за еднократна 
употреба“ е продукт, който е направен изцяло 
или отчасти от пластмаса и не е замислен, 
проектиран или пуснат на пазара, за да на-
прави в рамките на своя експлоатационен 
живот многократни цикли или обороти, като 
се връща на производител за повторно пъл-
нене или повторна употреба за същата цел, 
за която е бил замислен.
11. „Полимер“ е вещество, съставено от 
молекули, характеризиращи се с последова-
телност на една или повече видове мономерни 
единици. Такива молекули могат да имат вари-
ращо молекулно тегло, при което различията 
в молекулното тегло се дължат предимно на 
различията в броя на мономерните единици. 
Един полимер съдържа следното:
а) просто тегловно мнозинство от моле-
кули, които съдържат поне три мономерни 
единици, ковалентно свързани с поне една 
друга мономерна единица или друг реагент;
б) по-малко от просто тегловно мнозинство 
от молекули със същото молекулно тегло.